หุ้นเช้า15ส.ค.ปิดบวก18.21จุด
หุ้นไทยภาคเช้าปิดที่ระดับ 1,080.28 จุด เพิ่มขึ้น 18.21 จุด หรือ 1.71% มีมูลค่าการซื้อขาย 17,476.99 ล้านบาท
15 ส.ค. 2554

หุ้นไทยภาคเช้าปิดที่ระดับ 1,080.28 จุด เพิ่มขึ้น 18.21 จุด หรือ 1.71% มีมูลค่าการซื้อขาย 17,476.99 ล้านบาท




ตลาดหุ้นไทยเช้าวันนี้ยังคงปรับตัวเพิ่มขึ้นแรงต่อเนื่องจากวันพฤหัสบดี(11 ส.ค.)ที่ผ่านมา รับข่าวตลาดหุ้นสหรัฐฯและยุโรปฟื้นตัวขึ้นอย่างโดดเด่นในช่วงวันหยุด โดยดัชนีปิดภาคเช้าที่ระดับ 1,080.28 จุด เพิ่มขึ้น 18.21 จุด หรือ 1.71% มีมูลค่าการซื้อขาย 17,476.99 ล้านบาท
หลักทรัพย์ที่มีมูลค่าซื้อขายสูงสุด 5 อันดับแรก
PTT ปิดที่ 325 บาท เพิ่มขึ้น 10 บาท หรือ 3.17% มูลค่าการซื้อขาย 1,487.82 ล้านบาทKBANK ปิดที่ 132.50 บาท เพิ่มขึ้น 3.50 บาท หรือ 2.71% มูลค่าการซื้อขาย 1,091.30 ล้านบาทSCB ปิดที่ 118.50 บาท เพิ่มขึ้น 1 บาท หรือ 0.85% มูลค่าการซื้อขาย 977.75 ล้านบาทBBL ปิดที่ 159 บาท เพิ่มขึ้น 1 บาท หรือ 0.63% มูลค่าการซื้อขาย 946.15 ล้านบาทADVANC ปิดที่ 116 บาท ราคาไม่เปลี่ยนแปลง มูลค่าการซื้อขาย 797.52 ล้านบาท 
บริษัทหลักทรัพย์(บล.)ฟิลลิป ระบุว่า ตลาดหุ้นไทยเช้านี้บวกชดเชยในช่วงวันหยุด หลังตลาดหุ้นสหรัฐและยุโรปฟื้นตัวได้ดีพอสมควร หลังการดิ่งลงจากความวิตกเรื่องเศรษฐกิจและปัญหาหนี้ในช่วงก่อนหน้านี้ โดยดัชนีดาว โจนส์ปิดบวกเกือบ 550 จุด หรือกว่า 5% ในช่วง 2 วันทำการที่ผ่านมา แม้จะมองว่า ภาพรวมของปัญหาเศรษฐกิจสหรัฐและหนี้สินของสหภาพยุโรปจะต้องใช้ระยะเวลาในการคลี่คลายมากกว่านี้ หากแต่ในระยะสั้น คาดจะมีการรีบาวด์ของตลาดหลังรับข่าวเชิงลบเข้าไปในราคาแล้วระดับหนึ่ง 
ทั้งนี้คาดการฟื้นตัวของดัชนีหุ้นไทยจะเป็นเพียงการปรับขึ้นในระยะสั้น และยังมีความเสี่ยงจากความผันผวนของตลาดในระหว่างทางได้ต่อมองกรอบสัปดาห์ยังคงสภาพ Sideways และยังมีความเสี่ยงจะซึมตัวลงต่อได้ในที่สุด ส่วนกลยุทธ์การลงทุนในระยะสั้นเน้นเก็งกำไรตามโมเมนตัมตลาดที่อยู่ในเชิงบวกใน 1-2 วันนี้ ระหว่างรอความชัดเจนของปัจจัย อาจขยับพอร์ตเก็งกำไรมาที่ 50% ได้